Doi tineri au fost reținuți de poliție după o încăierare în Timiș
Polițiștii din Buziaș au intervenit și au aplanat un conflict izbucnit între mai multe persoane care s-au lovit reciproc cu obiecte contondente, pe strada Principală din orașul timișean.
Conflictul nu a degenerat, întrucât a fost întrerupt de intervenția polițiștilor care se aflau în apropiere, fiind conduse la sediul poliției mai multe persoane cu vârste cuprinse între 20 și 50 de ani.
În urma probatoriului administrat în cauză, doi bărbați, în vârstă de 22 și, respectiv 28 de ani, au fost reținuți pentru 24 de ore, sub aspectul săvârșirii infracțiunilor de tulburarea ordinii și liniștii publice și încăierare, a transmis IPJ Timiș.
CITEȘTE ȘI: Meteorologii anunţă temperaturi normale sau peste cele obişnuite, în următoarele 4 săptămâni
Polițiștii continuă cercetările în vederea stabilirii tuturor circumstanțelor producerii evenimentului.